PÅ VEI BORT: Eirik Ulland Andersen forlater trolig Strømsgodset. Foto: Teigen, Trond Reidar / NTB scanpix

VG erfarer: Ulland Andersen signerer for Molde: – Nå mener de alvor

Strømsgodset og Molde er enige om en overgang for Eirik Ulland Andersen, får VG opplyst. Haugesunderen forventer å skriver under for romsdalingene i løpet av dagen.

Oppdatert 15. januar 2019

Artikkelen er over ett år gammel

Som VG tidligere har skrevet, ender Moldes interesse for Ulland Andersen med at haugesunderen bytter klubb.

Kilder forteller til VG at Strømsgodset mandag ga beskjed til Ulland Andersen at de var kommet til enighet med Molde om en pris. Tirsdag er 26-åringen i Molde for å gjennomgå en medisinsk sjekk.

Redaksjonelt samarbeid Dplay Se Eliteserien og OBOS-ligaen direkte på Dplay

Samtidig vil han sluttføre forhandlingene om sin personlige kontrakt sammen med agent Jim Solbakken, får VG opplyst.

les også Kilder til VG: Strømsgodset med 10-millionerskrav til Molde for Ulland Andersen

VG kjenner til at Strømsgodset tidligere har avslått et bud med en totallramme på syv millioner kroner. Overgangssummen er nå trolig nærmere 10 millioner kroner. VG meldte om dette kravet i romjulen.

Ulland Andersen kan også vente seg en betydelig lønnsøkning. Kantspilleren hadde ett år igjen av kontrakten med Strømsgodset.

I lokalavisen Romsdals Budstikke er 26-åringen avbildet i Molde. Også TV 2 melder at overgangen er i ferd med å skje.

les også Tidligere United-stjerne advarer mot Solskjær-hysteri: – Jeg kunne gjort det samme

– Det er fortsatt litt småtteri som gjenstår. Nå skal jeg se litt på forholdene og bli kjent med klubben, så får vi se på de siste detaljene, sier Eirik Ulland Andersen til Romsdals Budstikke.

Eirik Ulland Andersen er kjent for sin gode fot. I fjor scoret hans seks mål på 28 kamper for Strømsgodset i serien.

Tidligere har han vært i Hødd, Vard Haugesund og Haugesund.

Sjekk disse fulltrefferne på frispark:

– Han er en klar forsterkning for Molde. Ulland Andersen på sitt beste er en garantist for mål og assist, og han har en fantastisk dødballfot, sier Jesper Mathisen til VG.

TV 2-eksperten mener overgangen viser at Molde har klare ambisjoner om å kjempe om gullet i 2019.

les også NFF med ny utlånsordning for talenter: – Kan komme i konflikt med FIFAs regler

– Ja, nå mener de alvor. De har hatt én-to sesonger hvor de har skuffet litt (to 2. plasser, men henholdsvis syv og fem poeng bak RBK), men viste i fjor at de på sitt beste har en stall som er god nok til å utfordre Rosenborg. Det ble litt for ustabilt, men jeg håper og tror at Molde kommer til å være med å kjempe om gullet nå. Molde har selvfølgelig ambisjoner om det, sier den tidligere Eliteserie-spilleren til VG, og legger til:

– Molde-laget ser veldig komplett ut nå. Laget står ikke tilbake for noen i Eliteserien.

Publisert: 15.01.19 kl. 10:27 Oppdatert: 15.01.19 kl. 11:18

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 17 11 1 5 45 – 20 25 34 3 Odd 17 10 1 6 30 – 24 6 31 4 Rosenborg 17 8 5 4 32 – 18 14 29 5 Vålerenga 17 8 5 4 27 – 23 4 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk